# Angolok

### A Wikipédiából, a szabad lexikonból.

Valójában nehéz meghatározni, hogy "angolok" megnevezés alatt valójában melyik népet is értjük, hiszen már a Brit-szigetekre történő bevándorláskor is három nép érkezett, melyek közül a két legnagyobb, az angolok és szászok adták a nevét az egykori római Britannia provinciában letelepedett népeknek, az angolszászoknak.

## [szerkesztés] Bevándorlás

Főleg a hunok által beindított népvándorlási hullám eredményeként a Nématalföldön élő angol, szász, és jüt törzsek inváziót indítottak a Brit szigetek ellen, ahonnan Róma 407-ben vonta ki légióit. A megérkező törzsek visszaszorították az itt élő pikt és kelta törzseket (a gaeleket), és – főleg a déli országrészen – számos királyságot alapítottak (pl. Essex, Wessex, etc.)

## [szerkesztés] Történelmi fordulópontok

A brit területekre érkezett népek (a továbbiakban egyszerűsítve, azonban kissé pontatlanul: angolok) nem kerülték el a kontinentális Európa viharait. A 7. - 8. században megindult viking invázió az angol területeket is érintette, a dán-vikingek "Anglia" észak-keleti területein hozták létre államszervezetüket, a Danelaw-t, mellyel hosszas háborúskodás után Nagy Alfréd (az egyetlen uralkodó, aki az angol történelemben a "Nagy" előtagot viseli) uralkodó kötött békét velük, és megkezdődött az angol királyságok egyesítése.

Az angol történelem következő fordulópontja az 1066-os francia-normann invázió, mely majd' négy évszázadra francia királyok fennhatósága alá helyezte Angliát (a hatások ma főleg a nyelvben kimutathatók).
A Plantagenet ház uralmának végével a véres rózsák háborúja dúlt az angol nemesi családok között, melyből -nevető harmadikként- a Tudor ház került ki győztesen és megalapították az angol reneszánszt. Az 1588-as tengeri győzelem után a spanyol Armada felett, Anglia vette át a tengeri nagyhatalom szerepét, és kolóniák sorát hozták létre világszerte.

Nagy Britannia mind a napóleoni háborúk során, mind a két világháború során meg tudta őrizni függetlenségét, és jelentősen hozzájárult ezeknek a fegyveres konfliktusoknak a ma ismert végkimeneteléhez.

A fentiekben leírtak, valamint az angol nyelv folyamatos nyelvtani egyszerűsödése (a dán invázió hatására például eltűntek az angol nyelvből a ragok) vezetett oda, hogy mára az angol nyelv világnyelvvé vált.

## [szerkesztés] Földrajzi tagoltság

Számos félreértés adódik a téves szóhasználatból, és sokan tévesen használják az egyes földrajzi fogalmakat. Angliát mondanak, amikor Nagy Britanniát értik, és Nagy Britanniát, amikor az egyesült Királyságot. Álljon tehát itt egy "matematikai képletsor" a földrajzi tagoltságról:

Anglia + Wales + Skócia = Nagy Britannia

Nagy Britannia + Észak- Írország = Egyesült Királyság

Az Egyesült Királyság teljes neve egyébként Nagy Britannia és Észak Írország Egyesült Királysága (the United Kingdom of Great Britain and Northern Ireland).

A lap eredeti címe "http://hu.wikipedia.org../../../a/n/g/Angolok.html"

Kategória: Népek

##### Views

- Szócikk
- Vitalap
- Aktuális változat

##### Keresés